વિભાગમાં આવતા પત્ર વ્‍યવહાર તથા બહાર જતા પત્ર વ્‍યવહારની નોંધણી વિભાગની રજીસ્‍ટ્રીમાં થતી હોય છે. તેથી સરકારી કચેરીઓના આ પ્રવેશ દ્વાર અને પ્રસ્‍થાન દ્વારને વધુ આધુનિક બનાવી તેની કામગીરી કોમ્‍પ્‍યુટરાઈઝેશન કરવાની વ્‍યવસ્‍થા પણ નાગરિક અધિકાર પત્રના એક ભાગરૂપે વિચારી છે. કાગળોના આવકની નોંધણી, સમયાંતરે નિકાલની સમીક્ષાની વ્‍યવસ્‍થા અને સંકલનની કામગીરી માટે વિભાગ તથા ખાતાના વડાઓની કચેરીઓમાં કોમ્‍પ્‍યુટરાઈઝેશન સીસ્‍ટમ ફોર કોઓર્ડીનેશન એન્ડ મોનીટરીંગ ઉભી કરવાનું વિચાર્યુ છે.